Statiunea de Cercetare-Dezvoltare pentru Pomicultura Baneasa - Bucuresti
- Prezentare generala -

Parte componenta a structurii organizationale a cercetarii agricole romanesti, Statiunea de Cercetare-Dezvoltare pentru Pomicultura Baneasa - Bucuresti este institutie publica cu finantare extrabugetara si personalitate juridica care isi desfasoara activitatea in baza Legii nr. 290/2002, cu modificarile si completarile ulterioare, si a Hotararii Guvernului nr. 1.180/2002 privind aprobarea Statutului Academiei de Stiinte Agricole si Silvice "Gheorghe Ionescu Sisesti".
Statiunea functioneaza in subordinea Academiei de Stiinte Agricole si Silvice "Gheorghe Ionescu-Sisesti" - forul stiintific national in domeniul agriculturii, medicinei veterinare, industriei alimentare, silviculturii si protectiei mediului - si in directa coordonare a Institutului de Cercetare-Dezvoltare pentru Pomicultura Maracineni, Arges.
Conducerea SCDP Baneasa este asigurata de Consiliul de Administratie impreuna cu Comitetul de directie. Activitatea stiintifica este girata de Consiliul Stiintific care inglobeaza cercetatorii curenti ai SCDP Baneasa.

Statiunea desfasoara o gama larga de activitati, de la cele de cercetare si dezvoltare la activitati comerciale, prestari de servicii si consultanta.

Sediul Statiunii de Cercetare-Dezvoltare pentru Pomicultura Baneasa este in Bucuresti, Bd. Ion Ionescu de la Brad, nr. 4, sector 1, intr-o cladire istorica, fosta resedinta a Maresalului Ion Antonescu si sediul Consiliului de Ministri in timpul Primului Razboi Mondial.

Cladirea face parte din patrimoniul architectural al Romaniei, personalitatea sa integrandu-se armonios cu specificul Statiunii.

Acest edificiu a adapostit oameni de mare valoare pentru cultura si viata romaneasca ca: Nae Ionescu, cunoscut istoric si filosof roman, Maresalul Ion Antonescu, comandantul Fortelor Armate Romane in timpul celui de-al doilea Razboi Mondial, si istoricul Mircea Vulcanescu. Acestea sunt numai cateva nume care sustin valoarea si suportul istoric al cladirii.

Nae Ionescu este parintele spiritual al constructiei, sub viziunea caruia acest monument a fost proiectat si construit de arhitectul C. M. Cantacuzino in 1938.

Edificiul apartine acum Statiunii de Cercetare Dezvoltare pentru Pomicultura Baneasa care a renovat cladirea si a incercat sa o aduca la stralucirea de altadata, fiind in simbioza totala cu trecutul istoric al acestui monument.

Statiunea de Cercetare si Dezvoltare pentru Pomicultura Baneasa, conserva in colectiile nationale tezaurul genetic pentru speciile cais, piersic si nectarin, cantonate in zona de sud a Romaniei, tezaur concretizat in peste 655 fenotipuri de cais si 950 fenotipuri de piersic si nectarin.

Grefata pe un nucleu provenit din primul Institut de Cercetari Hortiviticole din Romania, care a activat pe aceste locuri intre anii 1957 - 1967, Statiunea Baneasa a implinit in anul 2004 frumoasa varsta de 26 de ani.

In toti acesti ani, cercetatorii statiunii, inginerii, tehnicienii, muncitorii, si-au adus contributia prin crearea de soiuri noi de cais (Dacia, Olimp, Rosii de Baneasa, Excelsior, Favorit, Comandor, Rares, Carmela, Viorica, Valeria, Nicusor, Adina), piersic (Splendid, Flacara, Superba de Toamna, Triumf, Congres, Victoria, Alexia, Amalia, Antonia, Eugen, Dida) nectarin (Tina, Mihaela), prun, visin (Nana), tehnologii pentru cultivarea pomilor in sistem intensiv si gospodaresc, a capsunilor si arbustilor fructiferi si ornamentali, precum si pentru producerea de material saditor pomicol si ornamental.
ADRESA:
Bd. Ion Ionescu de la Brad nr 4, sector1, Bucuresti 

Persoane de contact:

· Director - Dr. Ing. Adela BARBULESCU
· Dr. ing. Antonia IVASCU
MIJLOACE DE TRANSPORT:
Autobuze:
112, 205, 261 - Statia Brodina

131, 335, 301, 449 - Statia Aeroport Baneasa

Tramvaiul 5

Statia Aeroport Baneasa

Telefoane: 

· +4 021 233 06 13 (secretariat) 

· +4 021 233 06 17 (secretariat stiintific) 

· +4 021 233 06 33 (poarta) 

· +4 021 233 06 07 (contabilitate) 

Fax: 

· +4 021 233 06 14

Email: 

· office@statiuneabaneasa.ro

PROGRAM:
· Luni - vineri: 8.00-16.00

· Sambata: 8.00- 14.00
· Duminica: 8.00- 12.00
